**E L Ő T E R J E S Z T É S**

**Szombathely Megyei Jogú Város Közgyűlése Oktatási és Szociális Bizottságának 2017. március 1-i ülésére**

**Javaslat a VIKTÓRIA FC Szombathely önkormányzati tulajdonban lévő ingatlan bérbeadására vonatkozó kérelmeinek elbírálására**

Szombathely Megyei Jogú Város Önkormányzata Közgyűlésének a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéséhez nyújtott támogatások szabályai megállapításáról szóló 36/2010. (XII.01.) számú rendelet 42.§-a szerint Szombathely területén működő sportszervezetek részére átmeneti szállás biztosítható. A szállások használóját a polgármester jelöli ki.

A VIKTÓRIA FC Szombathely az alábbi kérelmet nyújtotta be Szombathely Megyei Jogú Város Polgármesteréhez.

A női NB-1-es labdarúgó csapat több játékosa is más városokból érkezett, jelenleg egy másfél szobás albérletben laknak többen. A Jogi és Társadalmi Kapcsolatok Bizottsága 2017. januári ülésén megtárgyalta a kérelmet és a 21/2017. (I.31.) JTKB számú határozatával egyetért az átmeneti szállás biztosításával a sportszervezet részére.

Az Egészségügyi és Közszolgálati Osztály javasolja, hogy a VIKTÓRIA FC Szombathely részére átmeneti szállás kijelölésre kerüljön.

Továbbá az Osztály javasolja, hogy a Tisztelt Bizottság kérje fel a Lakás és Szociális Irodát, hogy amennyiben megfelelő lakás a sportszervezet részére rendelkezésre áll, javaslatát terjessze a Bizottság elé.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2017. február „ ”

 **/: Koczka Tibor :/**

**HATÁROZATI JAVASLAT**

**......./2017. (III. 01.) OszB sz. határozat**

Az Oktatási és Szociális Bizottság a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéséhez nyújtott támogatások szabályai megállapításáról szóló 36/2010. (XII.01.) számú rendelet 42. §-a alapján javasolja a polgármesternek, hogy a VIKTÓRIA FC Szombathely részére átmeneti szállás kijelölésre kerüljön. A használati díj mértéke a lakásrendelet alapján az adott szállásra megállapított lakbér összege, melynek 60 %-át a sportszervezet köteles megfizetni, a fennmaradó 40 %-át pedig az önkormányzat által biztosítandó sporttámogatás

A Bizottság felkéri a Lakás és Szociális Irodát, amennyiben megfelelő lakás rendelkezésre áll, javaslatát terjessze a Bizottság elé.

**Felelősök:** Rettegi Attila, az Oktatási és Szociális Bizottság elnöke

 /a végrehajtás előkészítéséért:

Szentkirályi Bernadett, a Lakás és Szociális Iroda vezetője/

**Határidő:** 2017.05.31.